|  |  |
| --- | --- |
| **Kokous** | **Vammaisneuvoston kokous 1/2019** |
| **Aika, paikka** | Keskiviikko 30.1.2019 kello 17.00-19.17 Imatran kaupungintalo, kokoustila Vallinkoski, h 138 |
| **Osallistujat** | Heikki Luukkanen, puheenjohtaja  Helena Roiha, hyvinvointilautakunnan edustaja  Mervi Hasu, kaupunkikehittämislautakunnan edustaja  Matti Saarela, Etelä-Saimaan CP-yhdistys ry., poissa  Päivi Hämäläinen, Imatran Invalidit ry.  Eeva Kykkänen, Imatran Kuulo ry.  Jaakko Viuhko, Imatran Parkinson kerho  Ari Savisto, Etelä-Karjalan Näkövammaiset ry.  Tiina Hämäläinen, Imatran Seudun Kehitysvammaisten Tuki ry.  Auli Gröhn, Etelä-Karjalan Neuroyhdistys ry.  Simo Vento, Ruokolahden Invalidit ry.  Sirkka Vento, Rautjärven Seudun Invalidit ry.  Marketta Paananen, Ruokolahden kunta  Josefina Nissilä, Rautjärven kunta  Päivi Hömppi, Eksoten edustaja  Marjaana Lassila, Eksote/Jyväskylän avoimen yliopiston sosiaalityön opiskelija, käytännön opintojaksolla Eksoten sosiaalipalveluissa  Sirkku Sarlomo, Imatran kaupunki, konsernipalvelut, sihteeri  Kirjoitustulkit: Marja Pajari-Korhonen ja Arja Purtilo |
| **Jakelu** | Kaupunginhallitus, lautakunnat, vammaisneuvoston jäsenet ja varajäsenet, [www.imatra.fi](http://www.imatra.fi) |
| **Liitteet** | Rautjärven Seudun Invalidit ry:n työryhmän muistio 28.1.2019 |
| **Esityslista** | **§ 1 Kokouksen avaus ja osallistujien toteaminen**  **Esitys:** Puheenjohtaja avaa kokouksen. Todetaan kokouksen osallistujat.  **Päätös:** Puheenjohtaja avasi kokouksen ja totesi läsnäolijat.  **§ 2 Kokouksen laillisuus ja päätösvaltaisuus**  **Esitys:** Todetaan kokous laillisesti koolle kutsutuksi ja päätösvaltaiseksi.  **Päätös:** Todettiin.  **§ 3 Edellisen kokouksen pöytäkirjan hyväksyminen**  Pöytäkirja 12.12.2018 kokouksesta oli jaettu esityslistan liitteenä.  **Esitys:** Hyväksytään 12.12.2018 pidetyn kokouksen pöytäkirja.  **Päätös:** Hyväksyttiin.  **§ 4 Inva-pysäköintipaikat Imatran kaupungin alueella**  Valtioneuvoston asetuksessa rakennuksen esteettömyydestä (241/2017) , sen 2 §:n mukaan:  ”Jos rakennusta varten on autopaikkoja, niistä riittävän määrän, kuitenkin vähintään yhden, on oltava tarkoitettu liikkumis- ja toimimisesteisen henkilön käyttöön. Tällaisen autopaikan on oltava vähintään 3 600 millimetriä leveä ja vähintään 5000 millimetriä pitkä ja se on merkittävä liikkumisesteisen henkilön tunnuksella.”  Kartat inva-pysäköintipaikoista merkittynä leveydellä oli jaettu esityslistan liitteenä.  **Esitys:** Vammaisneuvosto päättää toimenpiteistä.  **Päätös:** Vammaisneuvosto päätti esittää Imatran kaupungin rakennusvalvonnalle tehtäväksi kartoittaa kaupungin ja yksityisten pysäköintialueiden inva-pysäköinti-paikkojen mitoitus ja velvoittaa vastuutahoja tarvittaessa korjaamaan havaitut puutteet.  **§ 5 Lausunnon antaminen Simpele-Änkilä osayleiskaavan muutoksen ja laajennuksen kaavaluonnoksesta**  Rautjärven kunnanhallitus on pyytänyt vammaisneuvoston lausuntoa Simpele-Änkilä osayleiskaavan muutoksen ja laajennuksen kaavaluonnoksesta 15.2.2019 mennessä.  Rautjärven kunnan ja Rautjärven järjestöjen edustajaa on pyydetty ennakkoon pohtimaan paikallistuntemuksellaan kaavaluonnoksen vaikutuksia vammaisten henkilöiden elämään.  Lausuntopyyntö oli jaettu esityslistan liitteenä. Rautjärven kunnan edustaja Josefina Nissilä esitteli kaavaluonnosta kokouksessa.  **Esitys:** Keskustelun pohjalta vammaisneuvosto antaa lausunnon.  **Päätös:** Käydyssä keskustelussa nousi esille lausunnon antamista varten seuraavat asiat, joita pidetään tärkeinä nostettavaksi esille lausunnossa:   * kevyen liikenteen liikkumisen turvallisuus * riittävästä valaistuksesta huolehtiminen * talvikunnossapidosta huolehtiminen * teiden turvallisesta ylittämisestä huolehtiminen * varmistaa rautatieasemalle esteetön liikkuminen Vt6:n ali alikulkutunnelin kautta ja kevyenliikenteenväylä keskustan ja rautatieaseman välille.   Lausunnossa otetaan huomioon Rautjärven Seudun Invalidit ry:n työryhmän muistioon 28.1.2019 kirjaamat asiat. Muistio on pöytäkirjan liitteenä.  **§ 6 Vammaisneuvoston toimintakertomus v. 2017 syksy-v. 2018**  Vammaisneuvoston toimintakertomuksen luonnos v. 2017 syksy-v. 2018 on jaettu esityslistan liitteenä.  **Esitys:** Vammaisneuvosto täydentää tarvittaessa toimintakertomuksen luonnosta ja hyväksyy toimintakertomuksen.  **Päätös:** Hyväksyttiin.  **§ 7 Vammaisneuvoston toimintasuunnitelma vuodeksi 2019**  Vammaisneuvoston toimintasuunnitelman luonnos vuodeksi 2019 oli jaettu esityslistan liitteenä.  **Esitys:** Vammaisneuvosto täydentää tarvittaessa toimintasuunnitelman luonnosta ja hyväksyy toimintasuunnitelman.  **Päätös:** Hyväksyttiin toimintasuunnitelma seuraavilla täydennyksillä:   * Vammaisneuvosto selvittää, miten Imatralla voidaan edistää vammaisten henkilöiden ryhmämuotoista asumista, kun oppilasasuntoja jää vajaalle käytölle. * Nuorisovaltuuston yhteys vammaisneuvostoon. * Vammaisneuvoston ja Lappeenrannan vammaisneuvoston yhteistapaamisen järjestäminen. * Te-toimiston asiantuntijan kutsuminen vammaisneuvoston kokoukseen kertomaan vammaisten henkilöiden työllisyystilanteesta. * Rakennusvalvonnan ja poliisin edustaja vammaisneuvoston kokoukseen kertomaan inva-pysäköinnistä ja inva-pysäköinnin myöntämisen perusteista. * Tehostetaan viestintää kaupungin ja palvelujen käyttäjien välillä.   Toimintasuunnitelmaan täydennetään tarvittaessa.  **§ 8 Vammaispalvelujen ajankohtaiset asiat**  **Esitys:** Eksoten edustaja Päivi Hömppi kertoo vammaispalvelujen ajankohtaisista asioista.  Kesäleirejä on tulossa ja niistä ilmoitetaan myöhemmin. Ajanvarauskalenteri/varaus puhelinajasta otetaan käyttöön. Hyviksestä voi varata 15 minuutin puhelinajan, jolloin työntekijä soittaa asiakkaalle päin. Soittoaikoja ovat maanantai ja keskiviikko kello 9.30-10.00 sekä tiistai ja torstai kello 13.00-13.30. Aikoja annetaan palvelutarpeen arviointiin ja kysymyksille vammaispalveluista.  **Päätös:** Merkittiin tiedoksi.  **§ 9 Muut asiat**  **Katsaus vammaisneuvoston toiminnasta Imatran kaupunginvaltuustolle 28.1.2019**  Puheenjohtaja piti valtuuston kokouksessa katsauksen vammaisneuvoston toiminnasta.  **Asiakaspalaute Eksoten laboratoriopalvelusta**  Asiakaspalautetta on tullut Eksoten laboratorioautosta. Ajanvaraukset eivät ole pitäneet aina paikkaansa ja asiakkaat joutuvat jonottamaan ulkona pakkasessa vuoroaan.  **Esitys:** Käsitellään mahdolliset muut asiat.  **Päätös:** Merkittiin tiedoksi. Seurataan Eksoten laboratorioauton palvelun toimivuutta.  **§ 10 Seuraavan kokouksen ajankohta**  **Esitys:** Sovitaan seuraava kokousaika.  **Päätös:** Seuraava kokous pidetään 12.3.2019 kello 17.00-19.00 Ammattiopisto Luovissa, Koulukatu 5 (Saimaan Ammattiopisto).  **§ 11 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vammaisneuvosto**  Heikki Luukkanen Sirkku Sarlomo  puheenjohtaja sihteeri |